সামান্য কটি আসনে প্রতিদ্বন্দ্বিতা। তা বাদ দিলে কার্যত লড়াই ছাড়াই কলকাতা বিশ্ববিদ্যালয়ের সংসদ দখলে রাখল টিএমসিপি।  তবে বালিগঞ্জ ক্যাম্পাসে এবারে নিজেদের জোর বাড়িয়েছে গেরুয়া শিবির। সেখানকার জুট টেকনোলজি ক্যাম্পাসে আঠোরটির মধ্যে ১২টি আসনেই জয়ী হয়েছে এবিভিপি।
 কলকাতা: সামান্য কটি আসনে প্রতিদ্বন্দ্বিতা। তা বাদ দিলে কার্যত লড়াই ছাড়াই কলকাতা বিশ্ববিদ্যালয়ের সংসদ দখলে রাখল টিএমসিপি।  তবে বালিগঞ্জ ক্যাম্পাসে এবারে নিজেদের জোর বাড়িয়েছে গেরুয়া শিবির। সেখানকার জুট টেকনোলজি ক্যাম্পাসে আঠোরটির মধ্যে ১২টি আসনেই জয়ী হয়েছে এবিভিপি। কলকাতা বিশ্ববিদ্যালয়ের সবকটি ক্যাম্পাস মিলে মোট আসন ৮২২। অধিকাংশ আসনে আগেই বিনা প্রতিদ্বন্দ্বিতায় জিতে গিয়েছিল তৃণমূল ছাত্রপরিষদের প্রার্থীরা। শনিবার ভোট ছিল কলেজ স্ট্রিট ক্যাম্পাসের তেরোটি আসনে। তেরোটি আসনেই জয়ী হয়েছে তৃণমূল। কলেজ স্ট্রিটে লড়াইয়ে জয় পেলেও টিএমসিপিকে ভোটে হারতে হয়েছে ১৯টি আসনে। যার মধ্যে প্রথমেই রয়েছে বালিগঞ্জের জুট টেকনোলজি ক্যাম্পাস।  জুট টেকনোলজির ১৮ টি আসনের মধ্যে বারোটি আসনেই জয়ী হয়েছে এবিভিপির প্রার্থীরা।